[pic] | COMISIA COMUNITĂȚILOR EUROPENE |

Bruxelles, 9.7.2009

COM(2009) 139 final/2

2009/0047 (COD)

CORRIGENDUMAnulează și înlocuiește documentul COM(2009)139 final din 24.3.2009.Se referă la toate versiunile lingvistice.

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 1321/2004 privind crearea unor structuri de gestionare a programelor europene de radionavigație prin satelit

(prezentată de Comisie)

EXPUNERE DE MOTIVE

CONTEXTUL PROPUNERII |

110 | Motivele și obiectivele propunerii Alinierea dispozițiilor Regulamentului (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit cu cele ale Regulamentului (CE) nr. 683/2008 al Parlamentului European și al Consiliului din 9 iulie 2008 privind punerea în aplicare în continuare a programelor europene de radionavigație prin satelit (EGNOS și Galileo). La considerentul (17) din Regulamentul (CE) nr. 683/2008, Parlamentul European și Consiliul invită Comisia „să înainteze o propunere în scopul adaptării formale a structurilor de gestionare a programelor prevăzute în Regulamentul (CE) nr. 1321/2004 la noile roluri ale Comisiei și ale autorității”. |

120 | Contextul general Regulamentul (CE) nr. 1321/2004, modificat prin Regulamentul (CE) nr.1942/2006 al Consiliului din 12 decembrie 2006 pentru a ține cont de încetarea activităților întreprinderii comune Galileo din data de 31 decembrie 2006, a instituit o agenție comunitară denumită Autoritatea europeană de supraveghere GNSS. Funcția și misiunile inițiale ale Autorității au fost definite pentru a acoperi necesitățile legate de schema de concesionare a gestionării și finanțării fazelor de implantare și exploatare ale programului Galileo, prevăzută la acea vreme. Această schemă a fost abandonată pe parcursul anului 2007, iar gestionarea și finanțarea fazei de implantare a programului nu vor mai fi concesionate sectorului privat. Regulamentul (CE) nr. 683/2008, intrat în vigoare la 25 iulie 2008, definește noul cadru de guvernanță publică și de finanțare a programelor Galileo și EGNOS. Acesta prevede principiul unei stricte repartizări a competențelor între Comunitatea Europeană, reprezentată de Comisie, Autoritate și agenția spațială europeană, acordă Comisiei responsabilitatea gestionării programelor și precizează misiunile care urmează a fi încredințate Autorității. Prevede, de asemenea, faptul că Autoritatea își duce la îndeplinire sarcinile care îi sunt încredințate respectând rolul Comisiei de gestionar al programelor și în conformitate cu orientările elaborate de Comisie. Regulamentul (CE) nr. 683/2008 a modificat în consecință implicit și substanțial Regulamentul (CE) nr. 1321/2004. Având în vedere cele trei motive prezentate mai jos, este important ca de acum înainte să se alinieze anumite dispoziții din Regulamentul (CE) nr. 1321/2004 la cele din Regulamentul (CE) nr. 683/2008. În primul rând, situația actuală, caracterizată de coexistența a două texte parțial contradictorii, nu este satisfăcătoare din punct de vedere juridic. Trebuie să se înlăture cât se poate de repede incertitudinile și ambiguitățile create de această situație. Acest lucru ține de credibilitatea cadrului juridic al programelor, în special în raport cu terții. În al doilea rând, implementarea unui cadru juridic solid pentru securitate constituie o urgență. Într-adevăr, Regulamentul (CE) nr. 683/2008 prevede gestionarea de către Comisie a tuturor aspectelor referitoare la securitatea sistemelor, însă, în același timp, îi încredințează Autorității de supraveghere sarcina de a asigura acreditarea de securitate. În acest sens trebuie să se clarifice rapid rolul exact al Autorității. În al treilea rând, este necesar să se garanteze o bună guvernanță a programelor. Or, în ciuda faptului că a modificat implicit și în profunzime misiunile Autorității de supraveghere, Regulamentul (CE) nr. 683/2008 nu a afectat, în schimb, în niciun fel organele interne a Autorității, Comisia dispunând în continuare de o autoritate limitată asupra acesteia. În scopul de a garanta faptul că Autoritatea acționează „respectând rolul Comisiei de gestionar al programelor” și „în conformitate cu orientările elaborate de Comisie”, după cum se prevede de acum în Regulamentul (CE) nr. 683/2008, este necesar să se aducă modificări care să permită consolidarea ponderii Comisiei în cadrul organizației interne a Autorității. Această abordare este, de altfel, în conformitate cu noua politică definită de Comisie cu privire la agențiile comunitare. |

130 | Dispozițiile în vigoare în domeniul propunerii Regulamentul (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit, modificat prin Regulamentul (CE) nr. 1942/2006 al Consiliului din 12 decembrie 2006. Regulamentul (CE) nr. 683/2008 al Parlamentului European și al Consiliului din 9 iulie 2008 privind punerea în aplicare în continuare a programelor europene de radionavigație prin satelit (EGNOS și Galileo). Propunerea vizează modificarea primului dintre aceste două regulamente. |

140 | Coerența cu alte politici și obiective ale Uniunii Programele Galileo și EGNOS se înscriu perfect în cadrul „strategiei de la Lisabona”. |

CONSULTAREA PăRțILOR INTERESATE șI EVALUAREA IMPACTULUI |

Consultarea părților interesate |

219 | În cazul de față, consultarea părților interesate este lipsită de obiect, deoarece este vorba de alinierea unui text legislativ existent la un altul adoptat mai recent. |

Obținerea și utilizarea expertizei |

229 | Nu a fost necesar să se recurgă la expertiză externă. |

230 | Evaluarea impactului Singura opțiune posibilă este alinierea textului Regulamentului (CE) nr. 1321/2004 la dispozițiile Regulamentului (CE) nr. 683/2008 intrate în vigoare la 25 iulie 2008. Cealaltă opțiune ar consta în păstrarea ca atare a textului Regulamentului (CE) nr. 1321/2004, ceea ce ar fi nesatisfăcător din punct de vedere juridic, ar ridica probleme grave de securitate și nu ar garanta o bună guvernanță a programelor. |

ELEMENTELE JURIDICE ALE PROPUNERII |

305 | Rezumatul acțiunii propuse Modificarea Regulamentului (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit. |

310 | Temei juridic Articolul 156 din tratat. |

329 | Principiul subsidiarității Propunerea se referă la un domeniu care intră în competența exclusivă a Comunității. În consecință, principiul subsidiarității nu se aplică. |

Principiul proporționalității Propunerea este conformă principiului proporționalității din următoarele motive. |

331 | Acțiunea propusă este proporțională scopului vizat, deoarece, pe de o parte, doar un regulament poate modifica un regulament anterior, iar, pe de altă parte, măsurile propuse se limitează la adaptarea unui text la situația juridică rezultată în urma intrării în vigoare a Regulamentului (CE) nr. 683/2008. |

332 | Sarcina financiară și sarcina administrativă generate de propunere sunt nesemnificative, din moment ce chestiunile financiare și administrative aferente programelor Galileo și EGNOS au fost deja abordate în Regulamentul (CE) nr. 683/2008. |

Alegerea instrumentelor |

341 | Instrumentul (instrumentele) propus(e): regulament. |

342 | Alte instrumente nu ar fi fost adecvate din următoarele motive. În aplicarea principiului paralelismului formelor, doar un regulament poate modifica un regulament anterior. |

IMPLICAțIILE BUGETARE |

409 | Propunerea nu are implicații asupra bugetului comunitar. |

INFORMAțII SUPLIMENTARE |

510 | Simplificare |

511 | Propunerea prevede o simplificare a legislației. |

512 | Măsurile propuse contribuie la evitarea oricărui risc de confuzie și ambiguitate din punct de vedere juridic între cele două texte succesive parțial contradictorii. Acestea vizează, prin urmare, raționalizarea acquis-ului comunitar. |

520 | Abrogarea legislației în vigoare Adoptarea propunerii va determina abrogarea anumitor dispoziții legislative. |

560 | Spațiul Economic European Acest proiect de act ține de un domeniu acoperit prin acordul SEE și este așadar cazul ca el să fie extins și la Spațiul Economic European. |

570 | Explicația detaliată a propunerii, pe capitol sau pe articol Modificarea obiectului, a misiunilor și a denumirii agenției comunitare create prin Regulamentul (CE) nr. 1321/2004 pentru adaptarea acestora la dispozițiile Regulamentului (CE) nr. 683/2008. Sporirea rolului și a puterilor Comisiei în cadrul acestei agenții pentru a garanta că, în aplicarea dispozițiilor Regulamentului (CE) nr. 683/2008, agenția își duce la îndeplinire misiunile respectând rolul Comisiei de gestionar și în conformitate cu orientările elaborate de aceasta din urmă. Instituirea cadrului în care agenția desfășoară misiunea de acreditare de securitate care i-a fost încredințată și, în acest scop, instituirea, în cadrul agenției, a unui comitet de acreditare de securitate a sistemelor europene GNSS. Eliminarea dispozițiilor din Regulamentul (CE) nr. 1321/2004 care se referă la proprietatea sistemelor, din moment ce Comunitatea europeană este proprietară a acestor sisteme, în aplicarea dispozițiilor Regulamentului (CE) nr. 683/2008. |

2009/0047 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 1321/2004 privind crearea unor structuri de gestionare a programelor europene de radionavigație prin satelit

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 156,

având în vedere propunerea Comisiei[1],

având în vedere avizul Comitetului Economic și Social European[2],

având în vedere avizul Comitetului Regiunilor[3],

acționând în conformitate cu procedura stabilită la articolul 251 din tratat,

întrucât:

(1) Regulamentul (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit[4], modificat prin Regulamentul (CE) nr.1942/2006 al Consiliului din 12 decembrie 2006[5] pentru a ține cont de încetarea activităților întreprinderii comune Galileo din data de 31 decembrie 2006, a instituit o agenție comunitară denumită Autoritatea europeană de supraveghere GNSS (denumită în continuare„Autoritatea”).

(2) Funcția și misiunile inițiale ale Autorității, enumerate la articolele 1 și, respectiv, 2 din Regulamentul (CE) nr. 1321/2004 au fost definite pentru a acoperi necesitățile legate de schema de concesionare a gestionării și finanțării fazelor de implantare și de exploatare ale programului Galileo. Această schemă a fost abandonată pe parcursul anului 2007, iar gestionarea și finanțarea fazei de implantare a programului nu vor mai fi concesionate sectorului privat.

(3) Regulamentul (CE) nr. 683/2008 al Parlamentului European și al Consiliului din 9 iulie 2008 privind punerea în aplicare în continuare a programelor europene de radionavigație prin satelit (EGNOS și Galileo)[6] definește noul cadru de guvernanță publică și de finanțare a programelor Galileo și EGNOS. Acesta prevede principiul unei stricte repartizări a competențelor între Comunitatea Europeană, reprezentată de Comisie, Autoritate și agenția spațială europeană (denumită în continuare „ESA”), acordă Comisiei responsabilitatea gestionării programelor și enumeră misiunile care urmează a fi încredințate Autorității. Prevede, de asemenea, faptul că Autoritatea își duce la îndeplinire sarcinile care îi sunt încredințate respectând rolul Comisiei de gestionar al programelor și în conformitate cu orientările elaborate de Comisie.

(4) În consecință trebuie să se alinieze dispozițiile Regulamentului (CE) nr. 1321/2004 al Consiliului la cele ale Regulamentului (CE) nr. 683/2008 al Parlamentului European și al Consiliului.

(5) Astfel, se impune să se modifice mai întâi, pe de o parte, titlul regulamentului, care nu trebuie să se mai refere la structurile de gestionare a programelor europene de radionavigație prin satelit în general, ci doar la crearea unei agenții comunitare, iar pe de altă parte, numele acestei agenții, care, având în vedere restrângerea domeniul său de activitate, nu trebuie să se mai numească „Autoritatea europeană de supraveghere GNSS”, ci „agenția GNSS” (denumită în continuare „Agenția”).

(6) De asemenea, este necesar să se modifice articolul 1 din Regulamentul (CE) nr. 1321/2004 referitor la obiect, care trebuie să fie exclusiv instituirea Agenției, fără a prevedea faptul că aceasta are funcția de a asigura gestionarea intereselor publice privind programele europene GNSS și de a fi autoritate de reglementare în domeniu.

(7) Ar trebui, de asemenea, să se modifice articolul 2 din Regulamentul (CE) nr. 1321/2004 referitor la misiunile Agenției și, în acest sens, să se reia definiția misiunilor ei așa cum figurează la articolul 16 din Regulamentul (CE) nr. 683/2008.

(8) Modificările titlului Regulamentului (CE) nr. 1321/2004 și ale denumirii Agenției determină modificarea tuturor pasajelor din textul acestui regulament care menționează denumirea și numele anterioare.

(9) În plus, deoarece Regulamentul (CE) nr. 683/2008 instituie Comunitatea Europeană drept proprietar al tuturor activelor corporale și necorporale constituite sau dezvoltate în cadrul programelor, dispozițiile Regulamentului (CE) nr. 1321/2004 cu privire la proprietatea sistemelor sunt lipsite de obiect și trebuie eliminate.

(10) În afară de aceasta, în scopul de a garanta că Agenția își îndeplinește misiunile respectând rolul Comisiei de gestionar al programelor și în conformitate cu orientările elaborate de aceasta din urmă, ar trebui să se prevadă explicit, pe de o parte, faptul că Agenția este gestionată de către un Director Executiv aflat sub conducerea consiliului de administrație, în conformitate cu orientările elaborate de Comisie pentru Agenție, iar pe de altă parte, faptul că reprezentantul Comisiei în consiliul de administrație al Agenției dispune de jumătate din voturi.

(11) Este, de asemenea, necesar să se permită Parlamentului European să fie reprezentat în consiliul de administrație al Agenției în calitate de observator, Regulamentul (CE) nr. 683/2008 subliniind utilitatea unei colaborări strânse între Parlamentul European, Consiliu și Comisie. Dată fiind preocuparea pentru o bună guvernanță a programelor, se impune și reducerea de la cinci la patru ani a duratei mandatului Directorului executiv.

(12) Având în vedere perimetrul sarcinilor încredințate Agenției, printre care figurează acreditarea de securitate, trebuie să se elimine comitetul științific și tehnic constituit în cadrul Agenției, iar comitetul de siguranță și securitate a sistemului trebuie să fie înlocuit printr-un comitet de acreditare de securitate a sistemelor europene GNSS, însărcinat cu lucrările de acreditare de securitate și compus din reprezentanți ai statelor membre și ai Comisiei, Secretarul General/Înaltul Reprezentant și ESA având rol de observatori.

(13) Activitățile de acreditare trebuie să fie efectuate în mod independent față de autoritățile de gestionare a programelor, în special față de Comisie, față de celelalte organe ale Agenției și ESA, precum și față de celelalte entități responsabile de aplicarea prevederilor în materie de securitate. Se impune ca de acum comitetul de acreditare a sistemelor europene GNSS să fie, pe de o parte, o autoritate de acreditare de securitate a sistemelor și, pe de altă parte, să constituie, în cadrul Agenției, un organism autonom care să ia decizii în mod independent.

(14) Deoarece Comisia gestionează toate aspectele referitoare la securitatea sistemelor în sensul Regulamentului (CE) nr. 683/2008, este esențial ca, pentru a asigura o guvernanță eficientă a aspectelor de securitate și pentru a respecta principiul unei stricte repartizări a competențelor, prevăzut în acest regulament, activitățile comitetului să se limiteze strict la acreditarea de securitate a sistemelor și să nu poată în niciun caz să se substituie celor încredințate Comisiei.

(15) Se impune, de asemenea, ca activitățile de acreditare să fie coordonate cu acțiunile autorităților care gestionează programele și ale altor entități responsabile de aplicarea prevederilor în materie de securitate. În acest sens, este esențial ca președinția comitetului de acreditare de securitate a sistemelor europene GNSS să aparțină unui reprezentant al Comisiei.

(16) Ținând cont de specificitatea și de complexitatea sistemelor, executarea în mod colectiv a sarcinilor comitetului de acreditare de securitate a sistemelor europene GNSS, făcându-se eforturi pentru a se ajunge la un consens și implicându-se toți protagoniștii preocupați de problema securității, și instituirea unei proceduri de monitorizare permanentă pentru gestionarea optimă a numeroaselor decizii speciale de adoptat sunt indispensabile. Este, de asemenea, imperativ ca activitățile de acreditare să fie încredințate unor specialiști calificați corespunzător pentru acreditarea unor sisteme complexe și deținând un nivel adecvat de atestare în domeniul securității.

(17) Pentru a permite acestui comitet să-și îndeplinească misiunea, este necesar să se prevadă că statele membre îi comunică orice document util, autorizează persoanele mandatate de comitet să aibă acces în toate locurile care au legătură cu securitatea sistemelor sau care se găsesc pe teritoriul lor și sunt responsabile, pe plan local, cu acreditarea de securitate a locurilor care se găsesc pe teritoriul lor.

(18) Din preocuparea pentru o bună gestiune administrativă, consiliul de administrație al Agenției poate să ia orice decizie de natură a garanta faptul că agenția își îndeplinește misiunile. Din același considerent, data la care consiliul de administrație al Agenției transmite diferitelor instituții comunitare, după adoptare, raportul anual privind activitățile și perspectivele Agenției, în aplicarea articolului 6 litera (g) din Regulamentul (CE) nr. 1321/2004 trebuie să fie aliniată la data la care Directorul executiv al Agenției transmite conturile finale ale Agenției acelorași instituții, în conformitate cu articolul 12 alineatul (6) din respectivul regulament.

(19) Sistemele create în cadrul programelor europene de radionavigație prin satelit, a căror utilizare depășește cu mult frontierele naționale ale statelor membre, sunt infrastructuri instituite ca rețele transeuropene, în sensul dispozițiilor articolului 156 din tratat. În plus, serviciile oferite prin intermediul acestor sisteme contribuie în special la dezvoltarea unor rețele transeuropene în domeniile infrastructurilor de transport, telecomunicații și energie.

(20) Prin urmare, Regulamentul (CE) nr. 1321/2004 ar trebui modificat în consecință,

ADOPTĂ PREZENTUL REGULAMENT:

Articolul 1

Modificări la Regulamentul (CE) nr. 1321/2004

Regulamentul (CE) nr. 1321/2004 se modifică după cum urmează:

1. titlul regulamentului este „Regulamentul (CE) nr. 1321/2004 al Consiliului de instituire a agenției GNSS.”

2. articolele 1, 2 și 3 se înlocuiesc cu următoarele trei articole:

„Articolul 1

Scopul

Prezentul regulament instituie o agenție comunitară numită Agenția GNSS (denumită în continuare „Agenția”).

Articolul 2

Misiuni

Sub rezerva dispozițiilor articolului 12 din Regulamentul (CE) nr. 683/2008 al Parlamentului European și al Consiliului și cu respectarea rolului Comisiei de gestionar al programelor GNSS europene, Agenția îndeplinește, în cadrul acestor programe următoarele misiuni, în conformitate cu orientările elaborate de Comisie:

a) în ceea ce privește securitatea programelor GNSS europene și fără a aduce atingere dispozițiilor articolelor 13 și 14 din Regulamentul (CE) nr. 683/2008 al Parlamentului European și al Consiliului, aceasta asigură:

• i) acreditarea de securitate; în acest sens, inițiază și urmărește implementarea procedurilor de securitate și efectuează audituri de securitate a sistemelor GNSS europene;

• ii) exploatarea centrului de securitate Galileo, realizată în conformitate cu deciziile adoptate în temeiul articolului 13 din Regulamentul (CE) nr. 683/2008 al Parlamentului European și al Consiliului, precum și cu instrucțiunile prevăzute în Acțiunea comună 2004/552/PESC;

b) contribuie la pregătirea comercializării sistemelor GNSS europene, inclusiv prin efectuarea analizei de piață necesare;

c) execută, de asemenea, alte sarcini, care îi pot fi încredințate de către Comisie, în conformitate cu articolul 54 alineatul (2) litera (b) din Regulamentul financiar aplicabil bugetului general al Comunităților Europene, referitoare la aspecte specifice aferente programelor GNSS europene.

Articolul 3

Organe

Organele Agenției sunt consiliul de administrație, comitetul de acreditare de securitate a sistemelor GNSS europene și directorul executiv.”

3. la articolul 5, alineatul (2) se înlocuiește cu următorul text:

„2. Consiliul de administrație este compus dintr-un reprezentant numit de fiecare stat membru și un reprezentant numit de Comisie. Durata mandatului membrilor consiliului de administrație este de cinci ani. Acest mandat poate fi reînnoit o singură dată. Un reprezentant al Parlamentului European asistă la ședințele consiliului de administrație în calitate de observator.”

4. la articolul 5, alineatul (7) primul paragraf se înlocuiește cu următorul text:

„7. Fiecare membru care reprezintă un stat membru dispune de un vot. Membrul care reprezintă Comisia deține un număr de voturi egal cu numărul total de voturi ale reprezentanților statelor membre. Directorul executiv al agenției nu participă la vot.”

5. la articolul 6, litera (d) se înlocuiește cu următorul text:

„d) răspunde de toate deciziile legate de misiunea prezentată la articolul 2 și referitoare la exploatarea centrului de securitate Galileo; în orice caz, aceste decizii se iau după consultarea Comisiei;”

6. la articolul 6 litera (g), cuvintele „până la 15 iunie” se înlocuiesc cu cuvintele „până la 1 iulie”;

7. la articolul 6 se adaugă litera (i) după cum urmează:

„i) se asigură ca Agenția să-și îndeplinească misiunile care îi sunt încredințate, în condițiile stabilite de prezentul regulament și ia orice decizie utilă în acest sens.”

8. la articolul 7 alineatul (1) se înlocuiește cu următorul text:

„1. Agenția este gestionată de directorul său executiv, care își exercită funcțiile sub conducerea consiliului de administrație, în conformitate cu orientările elaborate de Comisie pentru Agenție.”

9. la articolul 7, alineatul (2) ultimul paragraf se înlocuiește cu următorul text:

„Durata mandatului directorului executiv este de patru ani. Acest mandat poate fi reînnoit o singură dată pentru încă o perioadă de patru ani.”

10. la articolul 8 litera (g) se înlocuiește cu următorul text:

„g) definește structura organizațională a Agenției și o înaintează spre aprobare consiliului de administrație;”

11. articolul 9 se elimină;

12. articolul 10 se înlocuiește cu următorul text:

„Articolul 10

Comitetul de acreditare de securitate a sistemelor GNSS europene

1. În cadrul Agenției, s-a creat, în temeiul prezentului articol, un comitet de acreditare de securitate a sistemelor GNSS europene în scopul de a îndeplini misiunea încredințată Agenției în materie de acreditare prin articolul 2 literele (a)-(i). Comitetul este autoritatea în materie de acreditare de securitate a sistemelor.

2. Activitățile de acreditare de securitate a sistemelor constau în a valida conformitatea sistemelor cu cerințele privind securitatea menționate la articolul 13 din Regulamentul (CE) nr. 683/2008 și în a permite, astfel, utilizarea acestora, respectând aceste cerințe. Acestea implică decizii oficiale de validare, numite „decizii de acreditare”.

Acțiunea comitetului se limitează strict la activitățile de acreditare definite mai sus și nu se poate în nici un caz substitui celei încredințate Comisiei prin articolul 13 din Regulamentul (CE) nr. 683/2008.

3. Comitetul este format dintr-un reprezentant din partea fiecărui stat membru și un reprezentat din partea Comisiei, aleși dintre experți recunoscuți în domeniul omologării. Un reprezentant al SG/ÎR și un reprezentant al ESA participă la ședințele comitetului în calitate de observatori.

4. În desfășurarea sarcinilor sale, comitetul respectă următoarele principii:

- sarcinile sunt executate în mod colectiv, făcându-se eforturi pentru a se ajunge la un consens și implicându-se toți protagoniștii preocupați de problema securității;

- instituirea unei proceduri de monitorizare permanentă pentru gestionarea optimă a numeroaselor decizii speciale de adoptat;

- lucrările de acreditare sunt încredințate unor specialiști calificați corespunzător pentru acreditarea unor sisteme complexe și deținând un nivel adecvat de atestare în domeniul securității;

- activitățile de acreditare sunt efectuate punând de acord independența și necesitatea unei coordonări adecvate, atât față de autoritățile de gestionare a programelor, cât și față de celelalte entități responsabile de aplicarea prevederilor în materie de securitate.

5. Președintele comitetului este reprezentantul Comisiei. Comitetul își stabilește regulamentul de procedură.

6. Comitetul dispune de toate mijloacele necesare pentru a-și duce la îndeplinire misiunea, în special pentru a-și soluționa dosarele, pentru a iniția și urmări implementarea procedurilor de securitate, pentru a efectua audituri de securitate a sistemelor, pentru a-și pregăti deciziile și pentru a-și asigura un secretariat, în coordonare cu Comisia, SG/ÎR, ESA și statele membre.

7. Comitetul își adoptă deciziile cu majoritate de voturi, în conformitate cu articolul 205 alineatul (2) din tratat. La votarea în comitet, voturile reprezentanților statelor membre sunt ponderate conform articolului menționat anterior. Președintele nu participă la vot.

Comisia informează, după caz, comitetul pentru programele GNSS europene, instituit prin articolul 19 din Regulamentul (CE) nr. 683/2008, cu privire la impactul deciziilor comitetului asupra bunei desfășurări a programelor.

8. Ori de câte ori securitatea Uniunii Europene sau a statelor membre poate fi afectată de deliberările comitetului, se aplică procedurile instituite prin Acțiunea comună 2004/552/PESC a Consiliului din 12 iulie 2004 privind aspecte ale funcționării sistemului european de radionavigație prin satelit care aduc atingere securității Uniunii Europene[7].

9. Statele membre:

- transmit comitetului orice document util;

- autorizează persoanele mandatate de comitet să aibă acces în toate locurile care au legătură cu securitatea sistemelor sau care se găsesc pe teritoriul lor;

- sunt responsabile, pe plan local, de acreditarea de securitate a locurilor care se găsesc pe teritoriul lor și care fac parte din perimetrul de acreditare de securitate a sistemelor GNSS europene; în acest sens, cooperează cu comitetul.”

- la articolul 11, punctul 2 se înlocuiește cu următorul text:

„2. Cheltuielile Agenției includ cheltuielile cu personalul, administrative și de infrastructură, cheltuielile de funcționare și cheltuielile aferente funcționării comitetului de acreditare de securitate a sistemelor GNSS europene și aferente contractelor și acordurilor încheiate de Agenție pentru îndeplinirea unor misiuni care îi sunt încredințate.”

13. articolul 22 se elimină;

14. cuvântul „Autoritate” se înlocuiește, în toate articolele în care apare, cu cuvântul „Agenție”.

Articolul 2

Intrarea în vigoare

Prezentul regulament intră în vigoare în a [douăzecea] zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Parlament Pentru Consiliu

Președintele Președintele

FI ȘĂ FINANCIARĂ LEGISLATIVĂ

1. TITLUL PROPUNERII:

Propunere de Regulament al Parlamentului European și al Consiliului de modificare a Regulamentului (CE) nr. 1321/2004 privind crearea unor structuri de gestionare a programelor europene de radionavigație prin satelit.

2. CADRU ABM / ABB (gestionarea/stabilirea bugetului pe activită țI)

Domeniul (Domeniile) de politică în cauză și activitatea (activitățile) asociată (asociate): Energie și transporturi

Capitolul 06 02: Transport intern, aerian și maritim

Programele europene de radionavigație prin satelit (Galileo și EGNOS)

3. LINII BUGETARE

3.1. Linii bugetare [linii opera ționale și linii conexe de asistență tehnică și administrativă (foste linii BA)], inclusiv titlurile acestora:

06 02 09 01 Autoritatea de Supraveghere a Galileo — Subvenție la titlurile 1 și 2

06 02 09 02 Autoritatea de Supraveghere a Galileo — Subvenție la titlul 3

3.2. Durata ac țiunii și a implicațiilor financiare:

Autoritatea europeană de supraveghere GNSS este o agenție comunitară cu caracter reglementar care a fost creată pentru o durată nelimitată.

3.3. Caracteristici bugetare:

Linia bugetară | Natura cheltuielilor | Nouă | Contribuție AELS | Contribuție țări candidate | Rubrica PF |

06020901 | Cheltuieli neobligatorii | CND | NU | DA[8] | NU | Nr. 1.a |

06020902 | Cheltuieli neobligatorii | CND | NU | DA | NU | Nr. 1.a |

4. SINTEZA RESURSELOR

4.1. Resurse financiare

4.1.1. Sinteza creditelor de angajament (CA) și a creditelor de plată (CP)

milioane EUR (cu 3 zecimale)

Natura cheltuielii | Secțiunea nr. | 2009 | 2010 | 2011 | 2012 | 2013 | n +5 și anii urm. | Total |

Cheltuieli operaționale[9] |

Credite de angajament (CA) | 8.1. | a | 7.800[10] | 7.890 | 8.200 | 9.600 | 11.500 |

Credite de plată (CP) | b | 7.800 | 7.890 | 8.200 | 9.600 | 11.500 |

Cheltuieli administrative incluse în suma de referință[11] |

Asistență tehnică și administrativă – ATA (CND) | 8.2.4. | c |

SUMA TOTALĂ DE REFERINȚĂ |

Credite de angajament | a+c | 7.800[12] | 7.890 | 8.200 | 9.600 | 11.500 |

Credite de plată | b+c | 7.800 | 7.890 | 8.200 | 9.600 | 11500 |

Cheltuieli administrative neincluse în suma de referință[13] |

Resurse umane și cheltuieli conexe (CND) | 8.2.5. | d | 0.122 | 0.122 | 0.122 | 0.122 | 0.122 |

Costuri administrative, altele decât resursele umane și costurile conexe, neincluse în suma de referință (CND) | 8.2.6. | e |

Costul financiar indicativ total al acțiunii |

TOTAL CA, inclusiv costul resurselor umane | a + c + d + e | 7.922 | 8.012 | 8.322 | 9.722 | 11.622 |

TOTAL CP, inclusiv costul resurselor umane | b + c + d + e | 7.922 | 8.012 | 8.322 | 9.722 | 11.622 |

Detalii privind cofinanțarea

În cazul în care propunerea prevede o cofinanțare din partea statelor membre sau a altor organisme (a se specifica), este necesar să se furnizeze o estimare a nivelului cofinanțării în tabelul de mai jos (se pot adăuga rânduri suplimentare în cazul în care se prevede participarea mai multor organisme la cofinanțare):

milioane EUR (cu 3 zecimale)

Organism cofinanțator | Anul n | n + 1 | n + 2 | n + 3 | n + 4 | n + 5 și anii urm. | Total |

…………………… | f |

TOTAL CA, inclusiv cofinanțare | a+c+d+e+f |

4.1.2. Compatibilitatea cu programarea financiară

( Propunerea este compatibilă cu programarea financiară existentă.

( Propunerea duce la reprogramarea rubricii respective din perspectivele financiare.

( Propunerea poate necesita aplicarea dispozițiilor Acordului interinstituțional[14] (referitoare la instrumentul de flexibilitate sau la revizuirea perspectivelor financiare).

4.1.3. Implica țiile financiare asupra veniturilor

( Propunerea nu are implicații financiare asupra veniturilor

( Propunerea are implicații financiare – efectul asupra veniturilor este următorul:

milioane EUR (cu o zecimală)

Anterior acțiunii [Anul n - 1] | Situația după acțiune |

Număr total de resurse umane | 1 | 1 | 1 | 1 | 1 |

5. CARACTERISTICI ȘI OBIECTIVE

5.1. Obiective de îndeplinit pe termen scurt sau lung

Este necesar să se modifice în mod explicit și rapid Regulamentul (CE) nr. 1321/2004 din următoarele motive:

15. situația actuală, caracterizată de coexistența a două texte parțial contradictorii, Regulamentul (CE) nr. 1321/2004 și Regulamentul (CE) nr. 683/2008, nu este satisfăcătoare din punct de vedere juridic. Trebuie să se înlăture cât se poate de repede incertitudinile și ambiguitățile create de această situație, iar dispozițiile Regulamentului (CE) nr. 1321/2004 trebuie adaptate la cele ale Regulamentului (CE) nr. 683/2008. Acest lucru ține de credibilitatea cadrului juridic al programelor, în special în raport cu părțile terțe.

16. deși Regulamentul (CE) nr. 683/2008 prevede gestionarea de către Comisie a tuturor aspectelor referitoare la securitatea sistemelor, acesta încredințează, în același timp, Autorității de supraveghere sarcina de acreditare de securitate. Rolul exact al Autorității în ceea ce privește securitatea și acreditarea trebuie să fie clarificat rapid.

17. trebuie să se asigure o bună guvernanță publică a programelor. Or, Regulamentul (CE) nr. 683/2008 nu afectează în niciun fel organele interne a Autorității, Comisia dispunând în continuare de o autoritate limitată în cadrul acestora. În scopul de a garanta faptul că Autoritatea acționează de acum „respectând rolul Comisiei de gestionar al programelor” și „în conformitate cu orientările elaborate de Comisie”, este necesar să se remedieze această situație.

Trebuie amintit și faptul că, la considerentul (17) din Regulamentul (CE) nr. 683/2008, Parlamentul European și Consiliul au invitat Comisia „să înainteze o propunere în scopul adaptării formale a structurilor de gestionare a programelor prevăzute în Regulamentul (CE) nr. 1321/2004 la noile roluri ale Comisiei și ale autorității”.

5.2. Valoarea adăugată a implicării comunitare, coeren ța propunerii cu alte instrumente financiare și eventuala sinergie

După cum se precizează la considerentul (33) din Regulamentul (CE) nr. 683/2008, punerea în funcțiune a unor sisteme de radionavigație prin satelit nu poate fi realizată în mod satisfăcător de statele membre, întrucât acest obiectiv depășește capacitățile financiare și tehnice ale unui stat membru care acționează singur. Acțiunea la nivel comunitar este, deci, mai potrivită pentru finalizarea programelor GNSS europene (Galileo și EGNOS).

De altfel, din motivele prezentate la punctul 5.1. de mai sus, propunerea este, evident, compatibilă cu Regulamentul (CE) nr. 683/2008, care constituie actul de bază al programelor GNSS europene și prevede în special finanțarea acestora în perioada 2008-2013.

5.3. Obiective, rezultate preconizate și indicatori aferenți acestora care fac obiectul propunerii în cadrul gestionării pe activități (ABM)

Prin prezenta modificare a regulamentului se atribuie agenției următoarele obiective:

- acreditarea de securitate; agenția trebuie să inițieze și să urmărească aplicarea procedurilor de securitate și să efectueze audituri de securitate a sistemelor GNSS europene;

- contribuie la pregătirea comercializării sistemelor GNSS europene, inclusiv prin efectuarea analizei de piață necesare;

- exploatarea centrului de securitate Galileo, organizat în conformitate cu deciziile adoptate în temeiul articolului 13 din Regulamentul (CE) nr. 683/2008 al Parlamentului European și al Consiliului, precum și cu instrucțiunile prevăzute în Acțiunea comună 2004/552/PESC;

Este de menționat faptul că programarea financiară includea în mod explicit obiectivele 1 și 2, deoarece acestea făceau deja parte din sarcinile încredințate agenției în temeiul Regulamentului 1321/2004, astfel cum a fost modificat prin Regulamentul 1942/2006. În schimb, revizuirea care face obiectul prezentului document precizează o a treia sarcină: exploatarea centrului de securitate, care are implicații puternice asupra efectivului de angajați ai agenției și, deci, asupra programării bugetare, în special în ultimii doi ani (demararea activităților centrului de securitate).

5.4. Modalită ți de punere în aplicare (cu titlu indicativ)

( Gestionare centralizată

( direct de către Comisie

( indirect, prin delegare către:

( agenții executive,

( organisme instituite de Comunități, prevăzute la articolul 185 din regulamentul financiar,

( organisme publice naționale/organisme cu misiune de serviciu public.

( Gestionare repartizată sau descentralizată

( cu state membre

( cu țări terțe

( Gestionare în comun cu organizații internaționale (de precizat)

Observații:

6. MONITORIZARE ȘI EVALUARE

6.1. Sistem de monitorizare

Conturile agenției sunt supuse aprobării Curții de Conturi și fac obiectul procedurii descărcării de gestiune. Serviciul de audit intern al Comisiei este auditorul intern al agenției.

6.2. Evaluare

6.2.1. Evaluare ex-ante

Evaluarea ex-ante a fost realizată la crearea agenției, în 2004.

6.2.2. Măsuri luate în urma unei evaluări intermediare/ex-post (lec ții învățate din experiențe anterioare similare)

Prezenta modificare a regulamentului agenției vizează să se ia în considerare lecțiile învățate din experiența gestionării agenției, precum și a contribuției sale și a rolului său în programele europene de radionavigație prin satelit.

Aceasta se înscrie într-o evaluarea mai largă a gestionării programelor europene de radionavigație prin satelit, care a condus la adoptarea Regulamentului 683/2008.

6.2.3. Condi țiile și frecvența evaluărilor viitoare

7. Măsuri antifraudă

Agenția se supune controlului Oficiului de Luptă Antifraudă.

8. DETALII PRIVIND RESURSELE

8.1. Obiectivele propunerii din punctul de vedere al costurilor financiare

Credite de angajament în milioane EUR (cu 3 zecimale)

Acreditarea de securitate | 9 | 13 | 14 | 15 | 15 |

Agenți temporari | 5 | 9 | 10 | 10 | 10 |

Agenți contractuali / END | 4 | 4 | 4 | 5 | 5 |

Contribuția la pregătirea comercializării | 9 | 9 | 9 | 9 | 9 |

Agenți temporari | 5 | 5 | 5 | 5 | 5 |

Agenți contractuali / END | 4 | 4 | 4 | 4 | 4 |

Exploatarea centrului de securitate Galileo | 0 | 0 | 0 | 8 | 13 |

Agenți temporari | 0 | 0 | 0 | 8 | 13 |

Agenți contractuali / END | 0 | 0 | 0 | 0 | 0 |

Sprijin și gestionare | 17 | 18 | 19 | 19 | 19 |

Agenți temporari | 13 | 14 | 14 | 14 | 14 |

Agenți contractuali / END | 4 | 4 | 5 | 5 | 5 |

Total | 35 | 40 | 42 | 51 | 56 |

Agenți temporari | 23 | 28 | 29 | 37 | 42 |

Agenți contractuali / END | 12 | 12 | 13 | 14 | 14 |

8.2. Cheltuieli administrative

8.2.1. Numărul și tipul resurselor umane

Tipuri de posturi | Personal care urmează să fie alocat pentru gestionarea acțiunii prin utilizarea resurselor existente și/sau suplimentare (număr de posturi/ENI) |

Anul n | Anul n+1 | Anul n+2 | Anul n+3 | Anul n+4 | Anul n+5 |

Funcționari sau agenți temporari[17] (XX 01 01) | A*/AD |

B*, C*/AST |

Personal finanțat[18] prin articolul XX 01 02 |

Alte tipuri de personal finanțat[19] prin articolului XX 01 04/05 |

TOTAL |

8.2.2. Descrierea sarcinilor care decurg din acțiune

Sarcinile încredințate Autorității europene de supraveghere GNSS sunt următoarele:

18. în ceea ce privește securitatea programelor GNSS europene, aceasta asigură:

19. i) acreditarea de securitate; în acest sens, inițiază și urmărește aplicarea procedurilor de securitate și efectuează audituri de securitate a sistemelor GNSS europene;

20. ii) exploatarea centrului de securitate Galileo, organizat în conformitate cu deciziile adoptate în temeiul articolului 13 din Regulamentul (CE) nr. 683/2008 al Parlamentului European și al Consiliului, precum și cu instrucțiunile prevăzute în Acțiunea comună 2004/552/PESC;

21. contribuie la pregătirea comercializării sistemelor GNSS europene, inclusiv prin efectuarea analizei de piață necesare;

22. execută, de asemenea, alte sarcini, care îi pot fi încredințate de către Comisie, în conformitate cu articolul 54 alineatul (2) litera (b) din Regulamentul financiar aplicabil bugetului general al Comunităților Europene, referitoare la aspecte specifice aferente programelor GNSS europene.

8.2.3. Originea resurselor umane (statutare)

( Posturi alocate în prezent pentru gestionarea programului care urmează să fie înlocuite sau prelungite

( Posturi prealocate în cadrul exercițiului financiar SPA/PPB pentru anul n

( Posturi care urmează să fie solicitate în cadrul următoarei proceduri SPA/PPB

( Posturi care urmează să fie redistribuite pe baza resurselor existente în cadrul serviciului în cauză (redistribuire internă)

( Posturi necesare pentru anul n, dar care nu sunt prevăzute în exercițiul SPA/PPB pentru anul în cauză

8.2.4. Alte cheltuieli administrative incluse în suma de referin ță (XX 01 04/05 - Cheltuieli de gestiune administrativă)

milioane EUR (cu 3 zecimale)

Linia bugetară (nr. și denumire) | Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. | TOTAL |

1. Asistență tehnică și administrativă (inclusiv costurile cu personalul aferente) |

Agenții executive[20] |

Alte tipuri de asistență tehnică și administrativă |

- intra muros |

- extra muros |

Total asistență tehnică și administrativă |

8.2.5. Costuri financiare ale resurselor umane și costuri conexe ne incluse în suma de referință

milioane EUR (cu 3 zecimale)

Tip de resurse umane | Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. |

Funcționari și agenți temporari (XX 01 01) | 0.122 | 0.122 | 0.122 | 0.122 | 0.122 |

Personal finanțat prin articolul XX 01 02 (auxiliari, END, agenți contractuali etc.) (se indică linia bugetară) |

Costul total al resurselor umane și costuri conexe (neincluse în suma de referință) |

Calcul – Funcționari și agenți temporari |

Un echivalent normă întreagă funcționar sau agent temporar pentru asigurarea supravegherii agenției |

Calcul – Personal finanțat prin articolul XX 01 02 |

8.2.6. Alte cheltuieli administrative neincluse în suma de referință milioane EUR (cu 3 zecimale) |

Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. | TOTAL |

XX 01 02 11 01 – Misiuni |

XX 01 02 11 02 – Reuniuni și conferințe |

XX 01 02 11 03 - Comitete[21] |

XX 01 02 11 04 – Studii și consultări |

XX 01 02 11 05 - Sisteme de informații |

2. Total alte cheltuieli de gestiune (XX 01 02 11) |

3. Alte cheltuieli de natură administrativă (precizați, indicând linia bugetară) |

Totalul cheltuielilor administrative altele decât cele pentru resursele umane și costurile conexe (neincluse în suma de referință) |

Calcul - Alte cheltuieli administrative neincluse în suma de referință |

[1] JO C […], […], p. […].

[2] JO C […], […], p. […].

[3] JO C […], […], p. […].

[4] JO L 246, 20.7.2004, p. 1.

[5] JO L 367, 22.12.2006, p. 18.

[6] JO L 196, 24.7.2008, p. 1.

[7] JO L 246, 20.7.2004, p. 30.

[8] Acord specific în curs de negociere.

[9] Cheltuieli care nu intră sub incidența capitolului xx 01 din titlul xx în cauză.

[10] Inclusiv 2 milioane de credite (venituri alocate provenind din excedentul exercițiului 2007) și inclusiv rezerva de 390 000 EUR de la titlul 3.

[11] Cheltuieli care intră sub incidența articolului xx 01 04 din titlul xx.

[12] Inclusiv 2 milioane de credite (venituri alocate provenind din excedentul exercițiului 2007) și inclusiv rezerva de 390 000 EUR de la titlul 3.

[13] Cheltuieli care intră sub incidența capitolului xx 01, cu excepția articolelor xx 01 04 și xx 01 05.

[14] A se vedea punctele 19 și 24 din Acordul interinstituțional.

[15] Dacă este necesar, și anume în cazul în care durata acțiunii depășește 6 ani, se adaugă coloane suplimentare.

[16] Conform descrierii din partea 5.3.

[17] Ale cărui costuri NU sunt acoperite de suma de referință.

[18] Ale cărui costuri NU sunt acoperite de suma de referință.

[19] Ale cărui costuri sunt incluse în suma de referință.

[20] Este necesar să se facă trimitere la fișa financiară legislativă specifică agenției (agențiilor) executive în cauză.

[21] Se indică tipul de comitet și grupul de care aparține.